Enyǐŋ mod yā sí ndon é nə fɔ́ɔ́ hə asú mə́túg; məlú mə́ ényiŋ móé məlú yā ā syé mə̄túg, 2anə́ mān ólɔ̌ yā ā díg á vyān, a dzə́ŋ mān évúvoe é vóm á nə̄ dzǎm wɔi, anə́ ḿbɔ esíé yǎ ńnə́m wáman kód naa a yanga mân mə́ ésīē dzīé; éyə̄ hḿ maa mə nə́ nālá, 3ngɔn é tíé e dímí təge ai m̀fí, éyə maláŋ mə̄lú nālá, ǹtíé álú, mə ndə́ŋə ai miǹdzǔg. 4Mə ndəm bómbō á sí nə́ makə óyɔ̄, ma nâ: «Kídí é lēndégé kig aná!» Á kídí yākə lénde, ma nâ: «Alú á víní kig aná». Kídí ē lēndé, ngogé ē vīní: éyə mandə́ŋ ai miǹtyé nālá. 5Nyɔ́l dzama e nə ǹdzyéán ai miǹsɔ́ŋ ai bəbə̂ bikǒd, ekob dzáma é nə məlɔ́ŋ məlɔ́ŋ é kwî məvín. 6Məlú mə́ ényiŋ mámā mâlod anə́ mə̄ndím yā ábōŋ óswé, afidí ásə̄ á man yǎ mā. 7O tsogo tə́, ǎ Ńti, nâ enyiŋ dzámā é nə zəzə evúndu, á māngábədě kīg fə mvɔ̌m ai dís. 8É dís lə́ ngábə́ bəbəgə ma lə́ ngādúgan kig fə mə bǎd bəbə. Mís móe mâyi madzə́ŋ, mə təge ai nyé.